
ČRNA GORA - ZZV CELJE 2010
1.DAN: 28.07.2010, sreda
Odhod iz dogovorjenega mesta ob 02.00. uri. Vožnja s posebnim avtobusom v smeri Celje - Zagreb – Split – Dubrovnik. Po ureditvi mejnih formalnosti na Debelem Brijegu nadaljujemo z vožnjo do Herceg Novega možnost kopanja in Kamenarov do Žabljaka. Nastanitev v hotelu, večerja in nočitev.

2.DAN:  29.07.2010, četrtek (predvidoma 10 ur hoje)
Po zgodnjem zajtrku (okoli 05.00) vožnja do približno 30 min. oddaljenega izhodišča Prevoje (1900 mnv), kjer zapustimo avtobus in startamo s pohodom na najvišji vrh Črne Gore. Pot nas bo vodila mimo  Zelenega vira in Danilove ploče do Bobotovega Kuka (2523 mnv). Spust do Ledene pečine (2200mnv), najvišje ležeče ledene jame v Evropi ter vrnitev v Žabljak. Večerja in nočitev.

3.DAN: 30.07.2010, petek (predvidoma 8 ur hoje)
Zajtrk. Vožnja do izhodišča (1700mnv). Najprej se bomo povzpeli do vrha Stožine (1905mnv), nato pa še do vrha Slemen. Po grebenu bomo nadaljevali s hojo do Kulina (2313mnv) in Struge (1910mnv) ter se spustili do Crnega jezera (1500mnv). Vrnitev v hotel, večerja in nočitev.

4.DAN:  31.07.2010, sobota
Po zajtrku vožnja v smeri Šavnika in  Miocke do enega izmed najpomembnejših črnogorskih sakralnih objektov - manastirja Morače. Sledi ogled, ter vožnja mimo Kolašina do Ski-centra Bjelasica, kjer bomo zapustili avtobus in se s terenskimi vozili odpeljali do Eko katuna. Nastanitev, večerja in nočitev.
5.DAN: 01.08.2010, nedelja (predvidoma 6 urni)
Po zajtrku se bomo odpravili na krožni pohod po gorskem masivu Bjelasica. Osvojili bomo vrh Troglavo (2072m), nato Zekovo glavo (2117m) ter najvišji vrh masiva, Crno glavo (2139m). Mimo izvira Biogradske reke se bomo spustili nazaj do Eko-katuna. Večerja in nočitev.

6.DAN:  02.08.2010, ponedeljek
Po zajtrku bomo zapustili Katune in se preko prevoja spustili v NP Biogradska gora, kjer nas bo čakal avtobus. Vožnja mimo Mojkovca do Plava. Nastanitev. Krajši sprehod po mestu, večerja in nočitev.

7.DAN: 03.08.2010, torek (predvidoma 6-7 ur hoje)
Zajtrk. Vožnja do Brezojevice, od koder se bomo najprej odpravili do Visitorskega jezera (1800mnv), nato do vrha Visitora Bandera (2211mnv) ter Smetnega vrha (2219mnv). Spust v dolino. Vrnitev v hotel, večerja in nočitev.
8.DAN: 04.08.2010, sreda (predvidoma 5 - 6 ur hoje, prva skupina, druga 9-10 ur)
Po zajtrku pohod po Prokletijah. Start v prekrasni dolini, imenovani Grbaje (1000mnv). Po osvojitvi vrha med Črno Goro in Albanijo - Popadija (2057mnv), spust do avtobusa (predvidoma 5 ur hoje). Vrnitev v Plav. Možnost kopanja. Skupina, ki se bo odločila za osvajanje grebena Karanfilov, 2240mnv (Veliki Karanfil, Mali Karanfil in Šuplja vrata), bo potrebovala približno 10 ur hoje. Večerja in nočitev.  
9.DAN:  05.08.2010, četrtek ( predvidoma 6 do 8 ur hoje)
Po zgodnjem zajtrku vožnja do vasi Vusanje (1050mnv), kjer začnemo s pohodom. Po osvojitvi Južnega vrha – Bora (2149mnv) se bomo preko grebena Čemeno (2036mnv) spustili v vas Kolenovići, kjer nas bo čakal avtobus. Vožnja do hotela, večerja in nočitev.

10.DAN; 06.08.2010, petek
Po zgodnjem zajtrku vožnja mimo Novega Pazarja, Kraljeva, Kragujevca ter naprej po avtocesti, mimo Beograda proti Sloveniji. Predviden prihod v večernih urah.Cena 10 dnevnega aktivnega oddiha: 550€ 
Cena vključuje: 

-  vožnjo z udobnim, visoko turističnim avtobusom; 

-  vse mitnine, parkirnine in cestnine; 

-  6x polpenzion v hotelih*** nacinalne kategorije;

-  3 x polpenzion v EKO katunih;

-  vse zunanje oglede, ki so v programu navedeni; 

-  vstopnine v vse nacionalne parke v Črni gori;

-  najem lokalnih planinskih vodnikov;

-  turistično pristojbino;

-  stroške organizacije, priprave in vodenja izleta. 
Vse prijave in informacije na tel.št. 031 706 509 - Franjo in ob prijavi prosim, plačajte  10% akontacijo od cene potovanja na TR Balkanike.
